Diari Oficial de la Generalitat Valenciana


Sumari del DOGV 4018, del 11-06-2001 (2001/5466)

Informació pública del programa per al desenvolupament de l'actuació integrada en sòl urbanitzable programat, sector 8, Forn d'Alcedo.
--------------------------------------------------------------------------------------------------------------------------------------

### Dades del document

Número de DOGV
:   4018

Data del DOGV
:   11-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5466


Organisme emissor
:   Alcedopol 1, SL

Tipus de document
:   Anunci

Informació pública del programa per al desenvolupament de l'actuació integrada en sòl urbanitzable programat, sector 8, Forn d'Alcedo. [2001/S5466]
  
Primer. L'entitat mercantil Alcedopol 1, SL, ha formulat programa per al desenvolupament de l'actuació integrada en sòl urbanitzable programat, sector 8, Forn d'Alcedo, pel Pla General de València, que inclou document d'homologació, pla parcial i avantprojecte d'urbanització, i annex a aquests dos últims, a l'empara del que estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. En aplicació del que estableix l'article 48.1.C), en relació amb l'article 46.3, ambdós de l'esmentada llei, es va remetre comunicació als titulars cadastrals de les parcel·les incloses en l'àmbit del pla parcial, no avisats anteriorment, i es va sotmetre l'esmentat programa amb tota la documentació unida a informació pública per termini de 20 dies hàbils comptadors a partir de l'endemà de la publicació d'un nou anunci en el Diari Oficial de la Generalitat Valenciana, de data 5 de gener de 2001.
  
Tercer. L'alternativa tècnica i els documents de planejament es depositaren en la corporació municipal de València el dia 31 de març de 1999. Així mateix, l'alternativa tècnica i els documents expressats estan protocol·litzats i depositats en la notaria del senyor Manuel A. Rueda Pérez, situada al carrer de Roger de Llúria, 28, de València.
  
Quart. A fi d'esmenar omissions de l'anunci publicat en 5 de gener de 2001, s'obri nou termini de 20 dies comptadors des de la publicació d'aquest anunci en el Diari Oficial de la Generalitat Valenciana ?i una vegada avisats tots els titulars cadastrals de la possibilitat de presentar alternatives tècniques- perquè qualsevol interessat puga comparéixer en l'esmentada notaria, en dies hàbils, en horari de 10.00 a 13.00 hores, per a obtenir, a costa seua, còpia total o parcial de l'acta de protocol·lització dels esmentats documents o sol·licitar que se li exhibesca aquesta. Aquesta documentació, juntament amb l'expedient administratiu, podrà ser així mateix objecte de consulta en l'Ajuntament de València (edifici de l'avinguda d'Aragó, 47, 4.ª planta), en horari d'atenció al públic.
  
Cinqué. Així mateix, dins de l'esmentat termini, es podran presentar, davant l'Ajuntament de València, les al·legacions que s'estimen oportunes, i vençut aquest, durant els cinc dies següents, es podran formalitzar proposicions juridicoeconòmiques, per a executar qualsevol de les alternatives; i tindrà lloc l'obertura de les proposicions juridicoeconòmiques presentades el primer dia hàbil a l'acabament d'aquest últim termini, llevat que aquest dia fóra dissabte, el cas del qual es produirà el primer dia hàbil següent, tot això en els termes i condicions exigits per la Llei Reguladora de l'Activitat Urbanística.
  
Sisé. Als efectes de complimentar el que estableix l'article 59.4 de la Llei de 26 de novembre de 1992, aquest anunci es dirigeix a aquells titulars cadastrals la identitat dels quals no consta en la relació emesa pel Centre de Gestió Cadastral, així com aquells el domicili dels quals el constitueix, segons aquest llistat, la pròpia parcel·la cadastral, i que són els següents:
  
Seté. Tot l'expressat anteriorment es publica a fi de donar compliment al que estableix l'esmentat article 48.1.C), en relació amb l'article 46, ambdós de la Llei Reguladora de l'Activitat Urbanística, i la resolució de l'Alcaldia de l'Ajuntament de València de 7 de febrer de 2000.